OpenLLM-France/wikimedia huggingface dataset:
# Hípica als Jocs Olímpics d'estiu de 1920 - Volteig individual

Hípica als Jocs Olímpics d'estiu de 1920 :
| Doma clàssica | Individual |
| Concurs complet | Individual | Equips |
| Salts d'obstacles | Individual | Equips |
| Volteig | Individual | Equips |
| < 1912 1924> |||||
El volteig individual va ser una de les set proves d'hípica que es van disputar als Jocs Olímpics d'Estiu de 1920, a Anvers. La competició es va disputar l'11 de setembre de 1920, amb la participació de 18 gents procedents de 3 nacions diferents.

## Medallistes

| Or | Plata | Bronze |
| Daniel Bouckaert (BEL) | Field (FRA) | Louis Finet (BEL) |

## Classifica finale

| Pos. | Genet | Nació | Punts |
| | Daniel Bouckaert | Bèlgica | 30,500 |
| | Field | França | 29,500 |
| | Louis Finet | Bèlgica | 29,000 |
| 4 | Van Ranst | Bèlgica | 28,000 |
| 5 | Van Schauwenbroeck | Bèlgica | 27,250 |
| 6 | Albert Van Cauwenburg | Bèlgica | 26,666 |
| 7 | Salins | França | 26,333 |
| 8 | Victor Claes | Bèlgica | 26,163 |
| 9 | Cauchy | França | 25,250 |
| 10 | Cabanac | França | 24,333 |
| 11 | Alfred Badu | França | 23,000 |
| 12 | Formal I | França | 22,833 |
| 13T | Formal II | França | 20,500 |
| 13T | Carl Green | Suècia | 20,500 |
| 15 | Anders Mårtensson | Suècia | 20,250 |
| 16 | Oskar Nilsson | Suècia | 18,666 |
| 17 | Oscar Nilsson | Suècia | 14,916 |
| - | Herman Kristoffersson | Suècia | DNF |

## Referències

* Belgium Olympic Committee. Olympic Games Antwerp 1920: Official Report (en francès), 1957.
* Wudarski, Pawel. «Wyniki Igrzysk Olimpijskich» (en polonès), 1999. Arxivat de l'original el 16 febrer 2009. [Consulta: 28 agost 2007].
# Hipertonia muscular

La hipertonia muscular (o senzillament hipertonia, referit als músculs) és un terme de vegades usat sinònimament amb espasticitat i rigidesa en la literatura que comporta danys al sistema nerviós central, concretament les lesions de les motoneurones superiors. La deteriorada capacitat de les motoneurones danyades per regular les vies descendents dona lloc a reflexos espinals desordenats, una excitabilitat més gran dels fusos musculars i una disminució de la inhibició sinàptica. Aquestes conseqüències donen lloc a un augment simptomàtic del to muscular, dels músculs afectats. Alguns autors suggereixen que la definició actual d'espasticitat, la sobreactivitat depenent de la velocitat del reflex osteotendinós, no és suficient ja que no té en compte els pacients que presenten un to muscular augmentat en absència d'una sobreactivitat d'aquest reflex en l'estirament. En canvi, suggereixen que la "hipertonia reversible" és més adequada i representa una condició tractable que respon a diverses modalitats de farmacoteràpia i/o fisioteràpia.

## Referències

* ↑ http://www.ninds.nih.gov/disorders/hypertonia/hmypertonia.htm Arxivat 2013-06-18 a Wayback Machine.Plantilla:Full citation needed
* ↑ O'Sullivan, Susan. Physical Rehabilitation. Philadelphia, PA: F.A Davis Company, 2007, p. 234.
* ↑ Sheean, Geoffrey; McGuire, John R. «Spastic Hypertonia and Movement Disorders: Pathophysiology, Clinical Presentation, and Quantification». PM&R, 1, 9, 2009, pàg. 827–33. DOI: 10.1016/j.pmrj.2009.08.002. PMID: 19769916.
* ↑ Bakheit, AM; Fheodoroff, K; Molteni, F «Spasticity or reversible muscle hypertonia?». Journal of Rehabilitation Medicine, 43, 6, 2011, pàg. 556–7. DOI: 10.2340/16501977-0817. PMID: 21491075.
# Indústria musical

La indústria musical és el conjunt de negocis que tenen a veure amb la comercialització de la música, sigui en els concerts i audicions com en la venda i promoció de discs, cançons o grups musicals. Va néixer amb el mecenatge dels compositors i s'ha convertit en un sector econòmic rellevant, amb un important pes cultural.
La popularització dels aparells reproductors va fer augmentar les vendes particulars d'enregistraments, lligats als avenços tècnics i en l'època contemporània a la seva disponibilitat també a Internet (amb les polèmiques sobre les descàrregues d'arxius i els drets d'autor).
Les empreses de la indústria amb més volum de negoci són coneguts com les «Big Four»: Sony Music Entertainment, Universal Music Group, Warner Music Group i EMI, amb un 70% de quota de mercat. A Espanya cal destacar el paper de la Societat General d'Autors i Editors per les controvèrsies que l'envolten.
A Corea del Sud els serveis de pagament per subscripció a música foren negocis que s'introduïren ràpidament: el 2013 la tenda en línia de música sud-coreana MelOn fou el primer servei de subscripció de música del món en tindre un milió de clients pagant i el 2015 el 92,3 per cent de les vendes de música digital eren per aquest tipus de venda.

## Referències

* ↑ Peoples, Glenn «South Korea's Biggest Music Subscription Service Acquired by Mobile Messaging Company». Billboard, 11-01-2016 [Consulta: 20 juliol 2017].

## Vegeu també

* ReWire
# Inverness (Mississipi)

Inverness és una població dels Estats Units a l'estat de Mississipi. Segons el cens del 2000 tenia 1.153 habitants.

## Demografia

Segons el cens del 2000, Inverness tenia 1.153 habitants, 411 habitatges, i 311 famílies. La densitat de població era de 309,1 habitants per km².
Dels 411 habitatges en un 31,1% hi vivien nens de menys de 18 anys, en un 46,2% hi vivien parelles casades, en un 24,6% dones solteres, i en un 24,1% no eren unitats familiars. En el 22,4% dels habitatges hi vivien persones soles el 12,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,81 i el nombre mitjà de persones que vivien en cada família era de 3,28.
Per edats la població es repartia de la següent manera: un 27,6% tenia menys de 18 anys, un 10,8% entre 18 i 24, un 24,8% entre 25 i 44, un 21,9% de 45 a 60 i un 14,9% 65 anys o més.
L'edat mediana era de 34 anys. Per cada 100 dones de 18 o més anys hi havia 82,3 homes.
La renda mediana per habitatge era de 27.500 $ i la renda mediana per família de 31.912 $. Els homes tenien una renda mediana de 26.429 $ mentre que les dones 19.000 $. La renda per capita de la població era de 12.050 $. Entorn del 26,6% de les famílies i el 34% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Inverness». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Inverness». American Fact Finder. Oficina del Cens dels Estats Units, 12-01-2010.
# Inverness (Florida)

Inverness és una població dels Estats Units a l'estat de Florida. Segons el cens del 2000 tenia 6.789 habitants.

## Demografia

Segons el cens del 2000, Inverness tenia 6.789 habitants, 3.190 habitatges, i 1.805 famílies. La densitat de població era de 359,6 habitants/km².
Dels 3.190 habitatges en un 18% hi vivien nens de menys de 18 anys, en un 43,2% hi vivien parelles casades, en un 10,3% dones solteres, i en un 43,4% no eren unitats familiars. En el 38,8% dels habitatges hi vivien persones soles el 24,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,99 i el nombre mitjà de persones que vivien en cada família era de 2,6.
Per edats la població es repartia de la següent manera: un 16,6% tenia menys de 18 anys, un 4,9% entre 18 i 24, un 19,3% entre 25 i 44, un 21,2% de 45 a 60 i un 38% 65 anys o més.
L'edat mediana era de 55 anys. Per cada 100 dones de 18 o més anys hi havia 72 homes.
La renda mediana per habitatge era de 26.604 $ i la renda mediana per família de 35.342 $. Els homes tenien una renda mediana de 27.255 $ mentre que les dones 21.052 $. La renda per capita de la població era de 17.211 $. Entorn del 9,6% de les famílies i el 14,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Inverness». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Inverness». American Fact Finder. Oficina del Cens dels Estats Units, 12-01-2010.
# Inés Ballester

Inés Ballester (Borriana, Castelló, 28 de setembre de 1958) és una periodista i presentadora valenciana.

## Biografia

Llicenciada en Periodisme per la Universitat Autònoma de Barcelona, va iniciar la seua carrera a la Cadena Ser per a passar després al magazín diari de Radio Nacional de España. Al cap d'uns anys fa el salt a la televisió, primer al centre territorial de TVE a València, Aitana, com a cap de programes i després passa a Canal 9, on el seu rostre es va fer popular per programes com Inés de nit, Les mil i una i Enamorats. De Canal 9 passa a Telemadrid i després de tres anys és fitxada per Antena 3 al 1997. El 2001 torna a TVE a on presenta el programa matinal Por la mañana, amb Iñaki del Moral, durant sis temporades. El programa es va acomiadar al març de 2008. Tanmateix, poc després Ballester comença un altre matinal a La Uno, en aquest cas els caps de setmana, amb el títol El día por delante, estrenat el 24 de maig de 2008. L'espai, però, no va arribar als tres mesos en antena.
Des del 2009 col·labora en el programa Julia en la onda, a Onda Cero, amb Júlia Otero. Al gener del 2010 torna a TVE per copresentar amb Carmen Sevilla el programa Cine de Barrio.
Ballester ha escrit dos llibres de receptes de cuina titulats "Cocina con corazón" i "Cocina con más corazón", que inclouen algunes de les millors receptes que ha presentat en el seu programa.

## Treballs destacats en televisió

* Inés de nit (Canal 9)
* Les mil i una (Canal 9)
* El rogle (Canal 9)
* Te'n recordes? (Canal 9)
* Simplement viure (Canal 9)
* Enamorats (Canal 9)
* Sucedió en Madrid (Telemadrid) (1994-1997)
* En Antena (Antena 3) (1997-1998)
* Ver para creer (Antena 3) (1999)
* Sabor a verano (Antena 3) (1999)
* El bus (Antena 3) (2000)
* Flashback (TVE 1) (2002)
* Ay, mi madre (TVE 1) (2002)
* Por la mañana (TVE 1) (2002-2008)
* El día por delante (TVE 1) (2008-)
* Cine de Barrio (TVE 1) (2010-) Copresentadora
* Sin ir más lejos (TVE 1) (2010-) Col·laboradora

## Premis

* Antena de Oro (2005), en la categoria de televisió, per la seua tasca conduint el programa Por la mañana.

## Referències

* ↑ «Notícia formulatv».
# Intel 8051

L'Intel 8051 és un microcontrolador dissenyat per Intel l'any 1980 per a dispositius integrats. Té una arquitectura de 8 bits i va ser força utilitzat durant els anys 80 i principis dels 90. Més endavant, però, es va veure superat per dissenys similars duts a terme per altres empreses, com ara els de la casa Atmel.
Les versions actuals d'aquest controlador utilitzen tecnologia CMOS, de més baix consum que la NMOS, però la versió original del microcontrolador treballava amb la segona. El 8051 té un joc d'instruccions més reduït que el del microprocessador Intel 8086, obligant a fer les comparacions mitjançant lògica binària en comptes d'utilitzar directament instruccions de comparació i salt. Es fa ús d'una operació lògica o comparació i després s'utilitzen els flags que s'hagin activat per saber si s'ha de saltar o no.

## Característiques i aplicacions destacades

* Conté moltes funcions (CPU, RAM, ROM, I/O, interrupcions, rellotge, etc.) en un sol paquet
* ALU i Registres de 8 bits, per tant és un microcontrolador de 8 bits
* Bus de dades de 8 bits, és a dir es disposa de posicions de memòria d'un byte
* Bus d'adreces de 16 bits, que corresponen a 64 Kb (65536 posicions) d'un byte cada una
* RAM integrada de 128 bytes ("Memòria de dades")
* Rom integrada de 4 Kb ("Memòria de programa")
* Port d'entrada/sortida de 4 bytes
* UART (port sèrie)
* Dos comptadors/temporitzadors de 16 bits
* Prioritat d'interrupcions de dos nivells
* Mode d'estalvi d'energia
# Illes Ottawa

Les illes Ottawa (en inuit: Arviliit o Arqvilliit, lloc on es veuen balenes de Groenlàndia) són un grup d'illes, actualment deshabitades, situades a l'extrem oriental de la badia de Hudson del Canadà. El grup està format per 24 petites illes. Les principals illes són Booth, Bronson, Eddy, Gilmour, J. Gordon, Pattee i Perley. El punt més alt es troba a l'illa Gilmour, que s'eleva a més de 550 msnm.
Situades a poca distància de la costa nord-oest de la península d'Ungava del Quebec, com totes les altres illes costaneres de la badia de Hudson havien format part dels Territoris del Nord-oest fins que el 1999 passaren a formar part de Nunavut amb la seva creació. Els inuits han ocupat aquestes illes des de temps immemorials i van obtenir drets de recol·lecció i accés protegits constitucionalment en virtut de l'Acord de reclamació de terres dels Inuit de Nunavik signat el 2007.
Les illes d'Ottawa i les illes Belcher, més al sud, són una zona de nidificació de l'èider. L'any 1765 es va iniciar la caça comercial de balenes de Groenlàndia pels vaixells de la Companyia de la Badia de Hudson amb base a Churchill i algunes balenes es van capturar a les illes d'Ottawa. Les illes són un hàbitat important per als óssos polars i moltes aus aquàtiques.

## Referències

* ↑ Issenman, Betty. Sinews of Survival: The living legacy of Inuit clothing. UBC Press, 1997. pp252-254
* ↑ «Arviliit». Avataq Cultural Institute, The Nunatop Project.
* 1 2 Columbia Gazetteer of North America Arxivat 2005-12-05 a Wayback Machine., accessed May 30, 2007
* ↑ «Nunavik Inuit Land Claims Agreement».
* ↑ «NILCA». Makivik Corporation. Arxivat de l'original el 2022-03-20. [Consulta: 10 abril 2024].
* ↑ «Nunavik Inuit Knowledge and Observations of Polar Bears». Nunavik Marine Region Wildlife Board.
# Illes Ogasawara

Les illes Ogasawara (en japonès: 小笠原諸島, Ogasawara Shotō) són un arxipèlag situat a l'oceà Pacífic format per 41 illes. Estan situades al llarg de la fossa Izu-Ogasawara, al sud de l'illa de Honshū. L'illa més propera se situa a poc menys de 1.000 km, mentre que la més llunyana (Minami Torishima) està a més de 1.800 km. L'extensió total és de prop de 80 km² i la població no arriba als 3.000 habitants, repartits entre tan sols dos illes habitades dins del Grup Ogasawara: Chichi Jima i Haha Jima, a banda del personal militar a Iwo Jima. De la mateixa manera que les Illes Izu, administrativament formen part de Tòquio, al Japó.

## Geografia

Segons la Guardia Costera del Japó, les illes Ogasawara estan formades per quatre grups d'arxipèlags o illes:
* Grup Ogasawara (小笠原群島, Ogasawara Guntō), també conegudes com a illes Bonin.
** Grup Muko Jima (聟島列島, Muko-jima Rettō).
** Grup Chichi Jima (父島列島, Chichi-jima Rettō).
** Grup Haha Jima (母島列島, Haha-jima Rettō).
* Illes Volcano (火山列島, Kazan Rettō).
** Nishino Shima (西之島).
** Kita Iwo Jima (北硫黄島).
** Iwo Jima (硫黄島).
** Minami Iwo Jima (南硫黄島).
* Okinotorishima (沖ノ鳥島).
* Minami Torishima (南鳥島).

## Referències

* ↑ «我が国の広域な地名及びその範囲についての調査研究» (PDF) (en japonès). 海上保安庁. [Consulta: 7 abril 2016].
# Isabel Meadows

Isabel Meadows (7 de juliol de 1846 – 1939) fou l'última parlant nadiua de la llengua rumsen de la família de llengües ohlone i principal consultor rumsen de John Peabody Harrington.
El seu pare, James Meadows, era un balener professional i la seva mare, Loretta Onesimo, era ohlone rumsens.

## Notes

* 1 2 «Historic Monterey: Photo Gallery - Isabel Meadows». City of Monterey, 2009. Arxivat de l'original el 2012-02-05. [Consulta: 29 novembre 2011].
* ↑ Hinton and Hale, 430, 432

## Referències

* Hinton, Leanne and Kenneth Locke Hale. The Green Book of Language Revitalization in Practice: Toward a Sustainable World. San Diego: Academic Press, 2001. ISBN 978-0-12-349353-8.

## Vegeu també

* Llista dels darrers parlants coneguts de llengües

## Enllaços externs

* Isabel Meadows Papers at the California Language Archive Arxivat 2013-06-18 a Wayback Machine.
* Miranda, Deborah. «Isabel Meadows: Scholar, Storyteller, Visionary». When Turtles Fly, Jan 8, 2010. [Consulta: 23 juliol 2012].
# Ines (cràter)

Ines és un cràter d'impacte en el planeta Venus de 11,2 km de diàmetre. Porta el nom d'un antropònim castellà, i el seu nom va ser aprovat per la Unió Astronòmica Internacional el 1997.

## Referències

* ↑ «Ines». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Ignasi Vila i Despujol

Ignasi Vila i Despujol (Barcelona, 8 de setembre de 1934 - Sant Cugat del Vallès, 4 de setembre de 2020) fou un jesuïta català, historiador i mestre, autor de diversos llibres sobre la Companyia de Jesús. Va entrar al noviciat de la Companyia de Jesús a Veruela l'any 1951 fins al 1953. Després va estudiar com a jesuïta Filosofia i Teologia a Raimat (Lleida) i al Centre Borja de Sant Cugat on es va ordenar sacerdot el 1964. El 1969 va fer els últims vots de la Companyia de Jesús. Des del 1966 fins al 2014, va ser professor d'Història, Grec, Llatí, Sociologia i Religió al col·legi Sant Ignasi de Sarrià, Barcelona, on també havia estat alumne. Va publicar diversos llibres, el 2010, La Compañía de Jesús en Barcelona en el siglo XVI; el 2013, Els jesuïtes a la Rambla de Barcelona, publicat per l'editorial Claret i, el 2018, La Compañía de Jesús en Barcelona (1600-1659). També publicà, el 1995, Sant Ignasi (Sarrià). Història d’un col·legi centenari. El 2017 va subscriure una declaració, juntament amb altres 400 capellans, que donava suport explícit a la celebració del referèndum sobre la independència de Catalunya de l'1 d'octubre. Va morir el 4 de setembre de 2020 a Sant Cugat de Vallès (Barcelona), als 85 anys.

## Referències

* ↑ Menéndez, Pepe. «Mestre per damunt de tot» p.27. La Vanguardia, 07-09-2020. [Consulta: 8 gener 2021].
* ↑ «Mor el jesuïta Ignasi Vila, historiador i professor de Sarrià». Catalunya Religió, 04-09-2020. [Consulta: 8 gener 2021].
* ↑ «400 capellans a favor del referèndum de l'1-O». Catalunya Religió, 24-09-2017. [Consulta: 7 octubre 2021].
* ↑ «Fallece el historiador, maestro y escritor jesuita Ignasi Vila» (en castellà). La Razón, 04-09-2020. [Consulta: 8 gener 2021].

## Enllaços externs

* Ignasi Vila al programa 552 de En Guardia «Els jesuïtes a Catalunya», Catalunya Radio, 21 de desembre 2014.
# Ilse Geldhof

Ilse Geldhof (Ieper, 9 d'abril de 1973) és una ex-ciclista belga. Del seu palmarès destaca el Campionat nacional en ruta de 2008.

## Palmarès

* 2006
** 1a a l'Omloop van het Hageland
* 2008
** Campiona de Bèlgica en ruta

## Referències

* Fitxa a sitiodeciclismo
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Jan Kobell

Jan Baptist Kobell (Delfshaven, 1779 - Amsterdam, 14 de setembre de 1814) fou un pintor paisatgista i d'animals neerlandès del segle XIX

## Biografia

Fou alumne de Willem Rutgaart van der Wall a Utrecht. Estudià diligentment a partir de la natura, i agafà Paulus Potter com a model, assimilant el seu talent per pintar animals i paisatges. El 1812 marxà a París, on guanyà la medalla d'or i grans elogis de crítics d'art. La seva popularitat augmentà ràpidament fins a la seva mort prematura. De les seves peces de bestiar, notables per la seva tècnica i precisió de dibuix, n'hi ha mostres excel·lents als museus d'Amsterdam i Rotterdam.

## Família

Jan Kobell era el fill d'Hendrik Kobell. Se l'anomena sovint Jan Kobell II per tal de distingir-lo del seu oncle, o Jan Kobell el vell per distingir-lo del seu cosí. L'oncle Jan Kobell (nascut a Rotterdam el 1756; mort el 1833) és especialment conegut per una sèrie de retrats històrics (1787). El cosí Jan Kobell (nascut a Rotterdam, 1800; mort el 1838) era un paisatgista i pintor de bestiar. Assistí a l'Acadèmia de Rotterdam, i pintà la seva obra principal, una peça amb bestiar a mida natural, el 1830. Anna (1795-1847), germana de Jan el jove, fou també una artista coneguda.

## Enllaços externs

Aquest article incorpora text de publicacions que són actualment en el domini públic:
* Kobell a New International Encyclopaedia (anglès)
* Kobell, Jan (painter), a The Encyclopedia Americana (anglès)
# Issam Jemâa

Issam Jemâa (àrab: عصام جمعة) (Gabès, 28 de gener de 1984) és un futbolista tunisià de la dècada de 2010.
Fou internacional amb la selecció de Tunisia.
Pel que fa a clubs, destacà a RC Lens.

## Referències

* ↑ Imed Kilani. «Issam Jemaa – Goals in International Matches». RSSSF. [Consulta: 17 octubre 2012].
* ↑ Career history, stats and pictures of Issam Jemâa
* ↑ Issam Jemâa a National-Football-Teams.com (anglès)
# Jesús Bartolomé i Carrascal

Jesús Bartolomé i Carrascal (Sant Sebastià, 24 d'octubre de 1943) és un atleta i polític català d'origen basc, diputat al Parlament de Catalunya en la V i VI Legislatures.
Treballà com a aparellador i representà la Federació Guipuscoana en els campionats d'atletisme de 1969. Especialitzat en triple salt, fou atleta del FC Barcelona, l'any 1972 representà la Federació Catalana i fou campió d'Espanya en la seva especialitat. El 1977 ingressà a Unió Democràtica de Catalunya i el 1982 fou membre de la junta directiva de la Unió Esportiva Lleida.
A les eleccions municipals espanyoles de 1987 fou escollit regidor per CiU a l'ajuntament de Lleida, on fou el portaveu del grup parlamentari, segon tinent d'alcalde i president de les comissions de Governació i d'Esports. De 1987 a 1991 fou Diputat provincial a la Diputació de Lleida
Ha estat elegit diputat per la província de Lleida a les eleccions al Parlament de Catalunya de 1995 i 1999. Ha estat Secretari de la Comissió d'Estudi sobre la Situació de la Pesca a Catalunya. Fins a 1995 fou delegat territorial a Lleida del Departament de Medi Ambient.

## Referències

* ↑ Diputats del Parlament de Catalunya en la V Legislatura p. 101

## Enllaços externs

* Diputats al Parlament a La Vanguardia, 21 de novembre de 1995
* Jesús Bartolomé Carrascal a euskomedia.org
# Jesús Barbadilla Cervilla

Jesús Barbadilla Cervilla, més conegut com a Jesule, és un futbolista andalús. Va nàixer a Màlaga el 26 de maig de 1973. Ocupa la posició de defensa.

## Trajectòria

Format al planter de l'antic CD Málaga, amb aquest equip va debutar a la Segona Divisió en la campanya 91/92, en la qual hi jugaria un encontre. Durant la dècada dels 90 va militar en equips de Segona B i Tercera: Atlético Malagueño (91/94), CE L'Hospitalet (94/96), Polideportivo Ejido (96/98) i CP Almería (98/99).
L'estiu de 1999 fitxa pel Xerez CD, amb qui aconsegueix l'ascens a la categoria d'argent el 2001. El defensa hi jugaria durant dos anys a Segona amb els andalusos, sent titular en ambdues. El 2003 marxa al Llevant UE, amb qui assoleix l'ascens a primera divisió a l'estiu següent. Hi juga a la màxima categoria la temporada 04/05, sumant 34 partits i un gol amb els granota. Però, el seu equip no roman i descendeix de nou a Segona, on el defensa hi juga una campanya més amb el Llevant.
La temporada 06/07 marxa al Màlaga CF, que acabava de baixar a la categoria d'argent. És titular eixa temporada però a la posterior només hi apareix en quatre partits. A partir d'aquest moment, la seua carrera prossegueix per equips més modestos: Mérida UD (08/09) i Unión Estepona CF (09/...).

## Enllaços externs

* Fitxa del jugador
# Jesús Berrocal Campos

Jesús Berrocal Campos (Còrdova, 5 de febrer de 1988) és un futbolista andalús, que ocupa la posició de davanter.

## Carrera esportiva

Després de militar a les categories inferiors del Córdoba CF i del RCD Espanyol, recala al tercer equip del Reial Madrid, el C. El gener del 2009 és cedit al Racing de Santander, on alterna el filial i el primer equip.
Debuta a primera divisió amb els santanderins l'1 de març de 2009, contra el CA Osasuna. La jornada següent, contra el Deportivo de La Corunya, va marcar el seu primer gol a la màxima categoria.
Ha estat internacional amb la selecció espanyola sub-19, amb qui va guanyar l'Europeu del 2007.

## Referències

* 1 2 «Estadístiques de Jesús Berrocal» (en alemany). transfermarkt.de. [Consulta: 5 desembre 2016].

## Enllaços externs

* Fitxa del jugador